ประกาศคณะกรรมการกํากับตลาดทุนที่ ทลธ. 80/2558เรื่อง การแต่งตั้งหรือมอบหมายให้บุคลากรตามพระราชบัญญัติการซื้อขายสินค้าเกษตรล่วงหน้า พ.ศ. 2542 เป็นบุคลากรในธุรกิจตลาดทุนของผู้ได้รับใบอนุญาตประกอบธุรกิจสัญญาซื้อขายล่วงหน้า(ฉบับประมวล)อาศัยอํานาจตามความในมาตรา 18 และมาตรา 24 วรรคหนึ่ง ประกอบกับมาตรา 23(3) และ (5) แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการกํากับตลาดทุนออกข้อกําหนดไว้ดังต่อไปนี้ข้อ 1 ในประกาศนี้"ผู้ประกอบธุรกิจ" หมายความว่า ผู้ได้รับใบอนุญาตประกอบธุรกิจสัญญาซื้อขายล่วงหน้า"ประกาศบุคลากรในธุรกิจตลาดทุน" หมายความว่า ประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน"บุคลากรในธุรกิจตลาดทุน" หมายความว่า บุคลากรในธุรกิจตลาดทุนซึ่งปฏิบัติงานด้านใดด้านหนึ่งตามที่ประกาศบุคลากรในธุรกิจตลาดทุนกําหนดคําว่า "ผู้จัดการ" "ผู้อํานวยการฝ่าย" "ผู้จัดการสาขา" "ผู้แนะนําการลงทุน""นักวิเคราะห์การลงทุน" และ "เจ้าหน้าที่จัดการการซื้อขายด้านสินค้าเกษตร" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุนข้อ 2 หลักเกณฑ์ตามประกาศนี้กําหนดขึ้นโดยมีวัตถุประสงค์เพื่ออํานวยความสะดวกให้ผู้ประกอบธุรกิจที่เป็นผู้ได้รับใบอนุญาตประกอบธุรกิจสัญญาซื้อขายล่วงหน้าสามารถแต่งตั้งหรือมอบหมายบุคลากรซึ่งปฏิบัติงานหรือเคยปฏิบัติงานตามพระราชบัญญัติการซื้อขายสินค้าเกษตรล่วงหน้า พ.ศ. 2542 ให้เป็นบุคลากรในธุรกิจตลาดทุนได้ตามหลักเกณฑ์ที่กําหนดในประกาศนี้ โดยมิต้องดําเนินการตามหลักเกณฑ์ตามประกาศบุคลากรในธุรกิจตลาดทุนข้อ 3 การแต่งตั้งหรือมอบหมายบุคลากรที่มิได้เป็นไปตามหลักเกณฑ์ที่กําหนดไว้ในประกาศนี้ ให้ผู้ประกอบธุรกิจดําเนินการตามประกาศบุคลากรในธุรกิจตลาดทุนข้อ 4 บุคลากรที่ผู้ประกอบธุรกิจสามารถแต่งตั้งหรือมอบหมายให้เป็นบุคลากรในธุรกิจตลาดทุนตามประกาศนี้ ได้แก่บุคคลดังต่อไปนี้ (1) บุคลากรที่ได้ปฏิบัติงานด้านใดด้านหนึ่งดังต่อไปนี้ให้แก่ผู้ได้รับอนุญาตให้ประกอบธุรกิจการซื้อขายล่วงหน้าประเภทการเป็นนายหน้าซื้อขายล่วงหน้าตามพระราชบัญญัติการซื้อขายสินค้าเกษตรล่วงหน้า พ.ศ. 2542 อยู่ในวันที่คณะรัฐมนตรีมีมติเรื่องแนวทางการดําเนินการรวมตลาดซื้อขายสินค้าเกษตรล่วงหน้า เมื่อวันที่ 30 ธันวาคม พ.ศ. 2557(ก) งานเกี่ยวกับการบริหาร กําหนด ควบคุม และกํากับดูแลนโยบายของผู้ได้รับอนุญาตให้ประกอบธุรกิจการซื้อขายล่วงหน้า(ข) งานเกี่ยวกับการควบคุม ดูแล และจัดการหน่วยธุรกิจเกี่ยวกับการแนะนําการลงทุน การวิเคราะห์การลงทุน การจัดการสาขา หรือการดูแลบัญชีของลูกค้าเพื่อการตัดสินใจแทนลูกค้า(ค) งานเกี่ยวกับการควบคุม ดูแล และจัดการหน่วยธุรกิจเกี่ยวกับการปฏิบัติการการกํากับดูแลการปฏิบัติงาน การตรวจสอบกิจการภายใน หรือการบริหารความเสี่ยง(2) บุคลากรที่ได้รับการขึ้นทะเบียนให้ปฏิบัติงานเกี่ยวกับการวิเคราะห์หรือแนะนําการลงทุนให้แก่ลูกค้า หรือการดูแลบัญชีของลูกค้าเพื่อการตัดสินใจแทนลูกค้าตามพระราชบัญญัติการซื้อขายสินค้าเกษตรล่วงหน้า พ.ศ. 2542 อยู่ในวันที่ยื่นคําขอรับความเห็นชอบบุคลากรต่อสํานักงาน ก.ล.ต.ข้อ 5 บุคลากรซึ่งปฏิบัติงานตามข้อ 4 ได้แก่ ผู้ดํารงตําแหน่งดังต่อไปนี้(1) ตําแหน่งงานเกี่ยวกับการบริหาร กําหนด ควบคุม และกํากับดูแลนโยบายของผู้ได้รับอนุญาตให้ประกอบธุรกิจการซื้อขายล่วงหน้า ได้แก่(ก) กรรมการ(ข) ผู้จัดการ(ค) ผู้ดํารงตําแหน่งเทียบเท่าตําแหน่งตาม (ข) ที่เรียกชื่ออย่างอื่น(2) ตําแหน่งงานเกี่ยวกับการควบคุม ดูแล และจัดการหน่วยธุรกิจเกี่ยวกับการแนะนําการลงทุน การวิเคราะห์การลงทุน การจัดการสาขา หรือการดูแลบัญชีของลูกค้าเพื่อการตัดสินใจแทนลูกค้า ได้แก่(ก) รองผู้จัดการ(ข) ผู้ช่วยผู้จัดการ(ค) ผู้อํานวยการฝ่าย(ง) ผู้จัดการสาขา(จ) ผู้ดํารงตําแหน่งเทียบเท่าตําแหน่งตาม (ก) ถึง (ง) ที่เรียกชื่ออย่างอื่น(3) ตําแหน่งงานเกี่ยวกับการควบคุม ดูแล และจัดการหน่วยธุรกิจเกี่ยวกับการปฏิบัติการ การกํากับดูแลการปฏิบัติงาน การตรวจสอบกิจการภายใน หรือการบริหารความเสี่ยง ได้แก่(ก) รองผู้จัดการ(ข) ผู้ช่วยผู้จัดการ(ค) ผู้อํานวยการฝ่าย(ง) ผู้รับผิดชอบสูงสุดในหน่วยงานกํากับดูแลการปฏิบัติงาน(จ) ผู้ดํารงตําแหน่งเทียบเท่าตําแหน่งตาม (ก) ถึง (ง) ที่เรียกชื่ออย่างอื่น(ฉ) กรรมการในคณะกรรมการซึ่งผู้ได้รับอนุญาตให้ประกอบธุรกิจการซื้อขายล่วงหน้าแต่งตั้งหรือมอบหมายให้คณะกรรมการดังกล่าวทําหน้าที่เกี่ยวกับการปฏิบัติการ การกํากับดูแลการปฏิบัติงาน การตรวจสอบกิจการภายใน หรือการบริหารความเสี่ยง เช่น คณะกรรมการกํากับดูแลการปฏิบัติงาน คณะกรรมการพิจารณาการลงทุน หรือคณะกรรมการบริหารความเสี่ยง เป็นต้น(ช) ผู้ดํารงตําแหน่งไม่ว่าจะเรียกชื่อใดซึ่งให้คําปรึกษาหรือความเห็นต่อคณะกรรมการตาม (ฉ)(4) ตําแหน่งงานเกี่ยวกับการวิเคราะห์หรือแนะนําการลงทุนให้แก่ลูกค้า หรือการดูแลบัญชีของลูกค้าเพื่อการตัดสินใจแทนลูกค้า ได้แก่(ก) ผู้แนะนําการลงทุน(ข) นักวิเคราะห์การลงทุน(ค) เจ้าหน้าที่จัดการการซื้อขายด้านสินค้าเกษตรข้อ 6 การแต่งตั้งหรือมอบหมายบุคลากรที่ปฏิบัติงานตามข้อ 4(1) เป็นบุคลากรในธุรกิจตลาดทุน ให้เป็นไปตามหลักเกณฑ์ดังต่อไปนี้(1) ผู้ประกอบธุรกิจที่ทําการแต่งตั้งหรือมอบหมายต้องเป็น(ก) ผู้ได้รับใบอนุญาตธุรกิจสัญญาซื้อขายล่วงหน้าสินค้าเกษตร ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการขอรับใบอนุญาตธุรกิจสัญญาซื้อขายล่วงหน้าสินค้าเกษตร ที่ได้รับใบอนุญาตเนื่องจากใช้คุณสมบัติการเป็นผู้ได้รับอนุญาตให้ประกอบธุรกิจการซื้อขายล่วงหน้าประเภทการเป็นนายหน้าซื้อขายล่วงหน้าตามพระราชบัญญัติการซื้อขายสินค้าเกษตรล่วงหน้า พ.ศ. 2542(ข) ผู้ได้รับใบอนุญาตประกอบธุรกิจสัญญาซื้อขายล่วงหน้าแบบ ส-1 ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการอนุญาตการประกอบธุรกิจสัญญาซื้อขายล่วงหน้า ที่ได้รับใบอนุญาตเนื่องจากใช้คุณสมบัติการเป็นผู้ได้รับอนุญาตให้ประกอบธุรกิจการซื้อขายล่วงหน้าประเภทการเป็นนายหน้าซื้อขายล่วงหน้าตามพระราชบัญญัติการซื้อขายสินค้าเกษตรล่วงหน้า พ.ศ. 2542(2) เป็นการแต่งตั้งหรือมอบหมายให้เป็นบุคลากรในธุรกิจตลาดทุนโดยให้ปฏิบัติงานในตําแหน่งงานเดิม หรือตําแหน่งงานใหม่ที่อยู่ในงานด้านเดิม(3) ในกรณีที่เป็นการแต่งตั้งหรือมอบหมายให้ดํารงตําแหน่งงานตามข้อ 4(1)(ก)หรือ (ข) บุคลากรดังกล่าวต้อง(ก) มีคุณสมบัติและไม่มีลักษณะต้องห้ามตามมาตรา 23 แห่งพระราชบัญญัติสัญญาซื้อขายล่วงหน้า พ.ศ. 2546(ข) มีคุณสมบัติตามที่กําหนดในข้อ 8(ค) ได้รับความเห็นชอบจากสํานักงาน ก.ล.ต. ตามที่กําหนดในข้อ 9(4) ในกรณีที่เป็นการแต่งตั้งหรือมอบหมายให้ดํารงตําแหน่งงานตามข้อ 4(1)(ค) บุคลากรดังกล่าวต้อง(ก) มีคุณสมบัติและไม่มีลักษณะต้องห้ามตามมาตรา 23 แห่งพระราชบัญญัติสัญญาซื้อขายล่วงหน้า พ.ศ. 2546(ข) มีคุณสมบัติตามที่กําหนดในข้อ 8ข้อ 7 การแต่งตั้งหรือมอบหมายบุคลากรที่ปฏิบัติงานตามข้อ 4(2) เป็นบุคลากรในธุรกิจตลาดทุน ให้เป็นไปตามหลักเกณฑ์ดังต่อไปนี้(1) ผู้ประกอบธุรกิจทําการแต่งตั้งหรือมอบหมายบุคลากรดังกล่าวให้เป็นบุคลากรในธุรกิจตลาดทุนที่ปฏิบัติงานเกี่ยวกับสัญญาซื้อขายล่วงหน้าดังต่อไปนี้(ก) ผู้แนะนําการลงทุน(ข) นักวิเคราะห์การลงทุน(ค) เจ้าหน้าที่จัดการการซื้อขายด้านสินค้าเกษตร(2) บุคลากรที่ได้รับการแต่งตั้งหรือมอบหมายต้อง(ก) มีคุณสมบัติตามที่กําหนดในข้อ 8(ข) ได้รับความเห็นชอบจากสํานักงาน ก.ล.ต. ตามที่กําหนดในข้อ 9ข้อ 8 บุคลากรที่ผู้ประกอบธุรกิจจะแต่งตั้งหรือมอบหมายให้เป็นบุคลากรในธุรกิจตลาดทุน ต้องมีคุณสมบัติเกี่ยวกับความสามารถ ผ่านการอบรม หรือการทดสอบหลักสูตรที่สํานักงาน ก.ล.ต. หรือหน่วยงานที่สํานักงาน ก.ล.ต. ยอมรับ ทั้งนี้ ตามตารางคุณสมบัติของบุคลากรแต่ละประเภทที่แนบท้ายประกาศนี้ข้อ 9 ในการยื่นคําขอรับความเห็นชอบบุคลากรต่อสํานักงาน ก.ล.ต. ให้เป็นไปตามแบบและวิธีการที่จัดไว้บนเว็บไซต์ของสํานักงาน ก.ล.ต. ทั้งนี้ โดยให้ปฏิบัติดังต่อไปนี้(1) สําหรับการแต่งตั้งหรือมอบหมายให้ปฏิบัติงานในตําแหน่งงานเดิมหรือตําแหน่งงานใหม่ที่อยู่ในงานด้านเดิม ซึ่งเป็นงานตามข้อ 4(1)(ก) ให้ยื่นคําขอก่อนเริ่มปฏิบัติงาน แต่ทั้งนี้ต้องไม่เกินหนึ่งปีนับแต่วันที่ประกาศนี้มีผลใช้บังคับ(2) สําหรับการแต่งตั้งหรือมอบหมายให้ปฏิบัติงานในตําแหน่งงานเดิมหรือตําแหน่งงานใหม่ที่อยู่ในงานด้านเดิม ซึ่งเป็นงานตามข้อ 4(1)(ข) ให้ดําเนินการให้แล้วเสร็จภายในสามเดือนนับแต่วันที่ผู้ประกอบธุรกิจได้รับใบอนุญาตธุรกิจสัญญาซื้อขายล่วงหน้าสินค้าเกษตรหรือใบอนุญาตประกอบธุรกิจสัญญาซื้อขายล่วงหน้าแบบ ส-1 แล้วแต่กรณี แต่ทั้งนี้ ต้องไม่เกินหนึ่งปีนับแต่วันที่ประกาศนี้มีผลใช้บังคับ(3)( สําหรับการขอรับความเห็นชอบเป็นผู้แนะนําการลงทุน นักวิเคราะห์การลงทุนหรือเจ้าหน้าที่จัดการการซื้อขายด้านสินค้าเกษตร แล้วแต่กรณี ให้ยื่นคําขอก่อนเริ่มปฏิบัติงาน แต่ทั้งนี้ ต้องไม่เกินวันที่ 30 ธันวาคม พ.ศ. 2560ข้อ 10 สํานักงาน ก.ล.ต. จะพิจารณาให้ความเห็นชอบคําขอรับความเห็นชอบตามข้อ 9 เมื่อบุคลากรดังกล่าวมีคุณสมบัติและไม่มีลักษณะต้องห้าม รวมทั้งได้ยื่นคําขอภายในระยะเวลาที่กําหนด พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนข้อ 10/1( การแต่งตั้งหรือมอบหมายบุคลากรให้ทําหน้าที่เป็นผู้รับผิดชอบสูงสุดในหน่วยงานกํากับดูแลการปฏิบัติงานตามข้อ 5(3)(ง) ผู้ประกอบธุรกิจต้องดําเนินการให้แล้วเสร็จภายในวันที่ 30 ธันวาคม พ.ศ. 2561ข้อ 11 ให้ผู้ประกอบธุรกิจแจ้งรายชื่อบุคลากรที่จะแต่งตั้งหรือมอบหมายให้ดํารงตําแหน่งดังต่อไปนี้ ต่อสํานักงาน ก.ล.ต. ผ่านระบบที่จัดไว้บนเว็บไซต์ของสํานักงาน ก.ล.ต. ภายในเจ็ดวันทําการนับแต่วันที่แต่งตั้งหรือมอบหมาย(1) บุคลากรในธุรกิจตลาดทุนตามข้อ 5(1) ข้อ 5(2) และข้อ 5(4)(2) ผู้รับผิดชอบสูงสุดในหน่วยงานกํากับดูแลการปฎิบัติงานตามข้อ 5(3)(ง)ข้อ 12 ให้ถือว่าบุคลากรในธุรกิจตลาดทุนตามประกาศนี้ เป็นบุคลากรในธุรกิจตลาดทุนตามประกาศบุคลากรในธุรกิจตลาดทุน และให้ผู้ประกอบธุรกิจและบุคลากรดังกล่าวมีหน้าที่ต้องปฏิบัติให้เป็นไปตามประกาศบุคลากรในธุรกิจตลาดทุนต่อไปข้อ 13 ในกรณีที่เป็นการแต่งตั้งหรือมอบหมายให้เป็นบุคลากรในธุรกิจตลาดทุนโดยปฏิบัติงานในตําแหน่งงานเดิมหรือตําแหน่งงานใหม่ที่อยู่ในงานด้านเดิม หากปรากฏว่ามีการเปลี่ยนแปลงตําแหน่งงานในภายหลังจนเป็นผลให้บุคลากรดังกล่าวไม่ได้ปฏิบัติงานด้านเดิมอีกต่อไปให้ถือว่าการแต่งตั้งหรือมอบหมายให้เป็นบุคลากรในธุรกิจตลาดทุนตามประกาศนี้สิ้นสุดลง และให้ผู้ประกอบธุรกิจดําเนินการเกี่ยวกับบุคลากรรายดังกล่าวใหม่ตามประกาศบุคลากรในธุรกิจตลาดทุนข้อ 14 ประกาศนี้ให้ใช้บังคับตั้งแต่วันที่ 16 ธันวาคม พ.ศ. 2558 เป็นต้นไปประกาศ ณ วันที่ 2 ธันวาคม พ.ศ. 2558(นายรพี สุจริตกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน